Тарвуздан гўзаллик рецептлари - 23 Июля 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2020 » Июль » 23 » Тарвуздан гўзаллик рецептлари\nЁз жазирамасининг ёқимли жиҳатларидан бири шуки, бу вақтда табиат ўзининг деярли барча неъматларини инъом этади. Ўзингиз биласизки, фойда жиҳатидан табиий маҳсулотларга етадигани йўқ. Улар орасида полиз экинлари, айниқса, тарвузнинг ўрни беқиёс. Бу полиз экинининг истеъмол қилингандаги фойдаси жуда катта. Аммо ушбу табиат инъомидан гўзаллик мақсадларида ҳам фойдаланиш мумкин.\nУнутманг, тарвузли ниқобларнинг фойдаси таркибидаги моддаларнинг ҳисобига сезилади.\nСув. Тарвузнинг таркибида сув кўп бўлгани боис, қуриб кетган юзни намлантиради.\nА витамини жароҳатларни кетказиб, яллиғланишларга фойда бўлади.\nФолий кислотаси эса тери таркибини мустаҳкамлаб, уни жароҳатлардан ҳимоялайди.\nАскорбин кислотаси терининг таранглиги ҳамда силлиқлигини ошириб, ҳуснбузарларни текислайди.\nКалий эса теридаги намлик миқдорини меъёрга келтиради.\nТарвузли ниқоблардан сўнг:\n— шўралаш, намлик етишмаслиги, қизариш ва яллиғланиш;\n— хира тери ранги;\n— ёғли ялтираш;\n— пигмент доғлар;\n— чарчоқ излари каби муаммолардан халос бўлиш мумкин.\nТарвузли ниқоблар фойда беришида тўғри фойдаланиш қоидаларини ҳам четлаб ўтманг.\nНиқобларни тайёрлашда фақатгина тарвузнинг данакларсиз, юмшоқ жойидан фойдаланиш керак.\nНиқоблардан исталган вақтда фойдаланиш мумкин. Лекин ҳафтада уч маротабадан кўп такрорлаш мумкин эмас!\nОддийгина тарвуз шарбати билан юз терисидаги чарчоқ изларини олса бўлади.\nЯрим стакан тарвуз шарбатига докани ботириб, уни 15-20 дақиқага юзга қўйинг. Сўнг юз терисини совуқроқ сув билан чайинг.\nБу ниқоб ҳар қандай турдаги юз терисига мос келиб, ундаги яллиғланишларга қарши курашади.\n2 ош қошиқ тарвуз 1 ош қошиқ асал билан аралаштирилади. Ниқоб юзга 20 дақиқага суртилиб, сўнг илиқ сув билан чайиб олинади.\nЎта қуруқ юзни намлантиришда қуйидаги ниқоб ёрдам беради.\n1 дона тухум сариғига 2 ош қошиқ тарвуз, 1 чой қошиқ қаймоқ ёки сметана ҳамда ўсимлик ёғи аралаштирилади. Бу ниқоб юзга ярим соатга қўйилиб, сўнг илиқ сув билан тозалаб олинади.\nПигмент доғларга қарши курашишда…\n2 ош қошиқ тарвузга 1 ош қошиқ ёғли сметана аралаштирилиб, юзга суртилади. Ниқоб юзда ярим соат тургандан сўнг совуқроқ сувда чайиб олинади.\nБу ниқоб ўта таъсирчан юз терисининг тонусини ошириб, унга эластиклик бахш этади.\nЯрим ош қошиқ қирғичдан ўтказилган олмага 1 ош қошиқдан тарвуз ҳамда эзилган банан қўшиб, аралаштирилади. Аралашма юзда ярим соат тургач, совуқ сув билан чайилади.\nКатегория: Foydali maslahatlar / Полезны советы | Ko'rganlar:: 9 | Добавил: www.horazm.net | Теги: #uznews, #xabarlar, #habarlar, #Yangiliklar, #ahborot, #newsuz, #Yangilik, #новости, #news | Рейтинг: 0.0/0